ଭୁବନେଶ୍ୱର, ଜୁଲାଇ ୧୮(ଲୋକାଲ ୱାୟାର): ଭିନ୍ନ ଭିନ୍ନ ପ୍ରସଙ୍ଗରେ ଗୁରୁବାର ବିଧାନସଭାରେ ଅର୍ଥମନ୍ତ୍ରୀ ନିରଞ୍ଜନ ପୂଜାରୀଙ୍କ ସହ ବିଜେଡି ବିଧାୟକ ପ୍ରଦୀପ ମହାରଥୀ ଓ କଂଗ୍ରେସ ସଭ୍ୟ ସନ୍ତୋଷ ସିଂ ସାଲୁଜାଙ୍କ ମଧ୍ୟରେ କଥା କଟାକଟି ହୋଇଥିବା ଲକ୍ଷ୍ୟ କରାଯାଇଛି ।
ଗୁରୁବାର କେନ୍ଦ୍ରାପଡ଼ା ଏସପିଙ୍କ ସାମ୍ବାଦିକଙ୍କୁ ଦୁର୍ବ୍ୟବହାର ପ୍ରସଙ୍ଗରେ ଆଲୋଚନା ଚାଲିଥିବା ବେଳେ ବିଧାୟକ ପ୍ରଦୀପ ମହାରଥୀ ପଏଣ୍ଟ ଅଫ ଅର୍ଡର ଉଠାଇ ବୁଧବାର କୃଷିମନ୍ତ୍ରୀଙ୍କ ପକ୍ଷରୁ ଉତ୍ତର ରଖି ଅର୍ଥମନ୍ତ୍ରୀ ଭୁଲ୍ ତଥ୍ୟ ଦେଇଥିବା ଦର୍ଶାଇଥିଲେ ।
ମହାରଥୀ ମନ୍ତ୍ରୀ ଥିବା ବେଳେ ଶୀତଳଭଣ୍ଡାର ସଂଖ୍ୟା ହ୍ରାସ ପାଇଥିବା ଏବଂ ଆଳୁ ମିସନ ଆରମ୍ଭ ହୋଇ ବନ୍ଦ ହୋଇଯାଇଥିବା ବୁଧବାର ଅର୍ଥମନ୍ତ୍ରୀ ଦର୍ଶାଇଥିଲେ ।
ଏହାକୁ ଉଲ୍ଳେଖ କରି ମହାରଥୀ ଗୁରୁବାର କହିଥିଲେ, ସେ ମନ୍ତ୍ରୀ ଥିବା ବେଳେ ରାଜ୍ୟ ୪ଥର କୃଷିକର୍ମଣ ପୁରସ୍କାର ପାଇଛି । ୪୮ଟି ନୂଆ ଶୀତଳ ଭଣ୍ଡାର କରାଯାଇଛି । ସେହିପରି ଆଳୁ ଚାଷ ୧୨ ହଜାର ହେକ୍ଟରରୁ ୨୫ହଜାର ହେକ୍ଟରକୁ ବୃଦ୍ଧି ପାଇଥିଲା ।
ମହାରଥୀଙ୍କ ଏହି କଥାକୁ ପରେ ଗୃହ ବାହାରେ ବିଧାୟିକା ପ୍ରମିଳା ମଲ୍ଲିକ ଯାତ୍ରା ପାର୍ଟି ଡାଏଲଗ ସଦୃଶ ବୋଲି କହିଥିବା ବେଳେ ମହାରଥୀ ମଧ୍ୟ ତାଙ୍କୁ ଉତ୍ତର ଦେବାକୁ ଛାଡ଼ି ନାହାନ୍ତି ।
ଅପରପକ୍ଷରେ, ବଲାଙ୍ଗିର ଜିଲ୍ଲାରେ ଜଳସେଚନ ପ୍ରସଙ୍ଗକୁ ନେଇ ବିଧାୟକ ସନ୍ତୋଷ ସିଂ ସାଲୁଜା ଏବଂ ଜଳସମ୍ପଦ ପାଇଁ ଉତ୍ତର ଦେଉଥିବା ଶ୍ରୀ ପୂଜାରୀଙ୍କ ମଧ୍ୟରେ କଥା କଟାକଟି ହୋଇଥିଲା ।
ସାଲୁଜାଙ୍କ ଏକ ପ୍ରଶ୍ନର ଅର୍ଥମନ୍ତ୍ରୀ ଉତ୍ତର ରଖୁଥିବା ବେଳେ ସାଲୁଜା ଉତକ୍ଷିପ୍ତ ହୋଇ ତାଙ୍କୁ କା' ମନ୍ତ୍ରୀ ଆଖ୍ୟା ଦେଇ ଓରିଜିନାଲ ମନ୍ତ୍ରୀ ଉତ୍ତର ଦେବା କଥା ବୋଲି କହିଥିଲେ । ଏଥିରେ ଅର୍ଥମନ୍ତ୍ରୀ କହିଥିଲେ, ମାନ୍ୟବର ବିଧାୟକ ଗୃହର ଜଣେ ବରିଷ୍ଠ ସଦସ୍ୟ । ଏହା ଖେଳ ପଡ଼ିଆ ନୁହେଁ । ସେ ଧୈର୍ଯ୍ୟ ଧରିବା ଆବଶ୍ୟକ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
